Keskustelu:Kouluratsastus

message: Kouluratsastus ja ratsastuskoulu ovat eri asioita. Voit auttaa selventämään. 94.22.39.253 11. maaliskuuta 2013 kello 16.13 (EET)
replies: text: Muokkailen kohta artikkelia selkeämmin aiheet erottavaan suuntaan. Ehkä olisi syytä erottaa FEI:n alainen kilpalaji ja ns. kenttätyöskentely (engl. flatwork)? --Pitke (keskustelu) 11. maaliskuuta 2013 kello 16.42 (EET)

message: Noin, täällä on ollut nyt soutamista ja huopaamista sen suhteen, onko tarpeen tai ylipäätään asiallista erottaa artikkelin alussa toisistaan tämä artikkeli -mallineella kouluratsastus (tämän artikkelin aihe) ja "ratsastus [ratsastus]koulussa" tai "koulu[tus]ratsastus". Keskustelusivukin päätyi välillä poistetuksi kun erotuksen pyytämistä pidettiin hupailuna tai häiriköintinä.
Minusta on aivan hyvin perusteltua pitää artikkelin alussa Tämä artikkeli osapuilleen sillä sisällöllä, joka siinä nyt on. Kouluratsastusja ratsastuskoulu ovat tietenkin toistensa sanakäännökset, mutta nämä sanat menevät (juuri siksi?) helposti sekaisin ratsastuksen maailmaan juuri tutustumassa olevilta, erityisesti lapsilta, ja tarttumisen kautta näiden asiaa vielä vähemmin tuntevilta vanhemmilta ynnä muilta tutuilta. Olen itse kuullut useammankin kerran kun pikku Milla kertoo kirkkain silmin harrastavansa kouluratsastusta (tarkoittaen siis sitä, että keikkuu kerran viikossa pörröisen ponin satulassa melkein ilman taluttajaa) tai Millan äiti mainitsee samansuuntaista. Kun sotketaan haparoivaan sanastoon vielä sekin seikka, että hevosetkin pitää ratsuiksi kouluttaa, on Tämä artikkeli -malline kyllä mielestäni aivan paikallaan.
--Pitke (keskustelu) 11. maaliskuuta 2013 kello 17.47 (EET)
replies: text: No jo on, kun oikein kannustamalla kannustetaan huvitteluhäiriköintiin. Yleensä  on tarkoitettu käytettäväksi näiden ohjeiden mukaisesti, ohjaamaan muihin saman sanan merkityksiin. Jos nyt on tarkoitus tehdä siitä yleinen "tämä artikkeli kertoo kissoista, joten olet varmasti kiinnostunut myös koirista, kissakaloista ja abskissasta"-hurvitteluareena niin aikamoista hulinaa on luvassa. Kiitos jo etukäteen. --Jmk (keskustelu) 11. maaliskuuta 2013 kello 20.18 (EET)
replies: text: :Ei kannusteta huvitteluhäiriköintiin. Vai olisiko pitänyt odottaa viikko, että samansisältöisen muokkauksen olisi saanut tehdä joku muu? --Pitke (keskustelu) 11. maaliskuuta 2013 kello 20.22 (EET)
replies: text: ::Ei kun kyseistä Tämä artikkelia ei olisi pitänyt kyseiseen artikkeliin laittaa ollenkaan. Ei nyt eikä viikon kuluttua. --Jmk (keskustelu) 11. maaliskuuta 2013 kello 20.24 (EET)
replies: text: :::Samoilla linjoilla. Lapsilla nyt saattavat mennä termit sekaisin minkä asian suhteen tahansa. Itse luulin lapsena, että hevonen on lehmän mies, mutta en silti kannata, että artikkeliin hevonen laitetaan lehmään viittaavaa tämä artikkeli -mallinetta. --Otrfan (keskustelu) 11. maaliskuuta 2013 kello 20.31 (EET)

text: Tämä artikkeli -mallinetta ei pitäisi käyttää väärinkäsitysten oikaisemiseen, vaan saman nimityksen eri merkitysten erottamiseen. Ihmisillähän on äärettömästi tapoja sekoittaa toisiaan muistuttavia nimityksiä toisiinsa, etenkin lapsilla. Nykyisellään tuo sivun alun malline on kuin "Katso myös" -osio, joka on väärässä paikassa. --Savir (keskustelu) 12. maaliskuuta 2013 kello 08.34 (EET)

text: Toisaalta niin koulu- kuin esteratsastustakin voi kyllä harjoittaa ihan puhtaasti harrastuksena (vaikkapa siellä ratsastuskoulun tunneilla) eikä ikinä "urheiluna" eli kilpailuihin osallistuen - kuten tekee esimerkiksi allekirjoittanut. Ainut selvä raja kulkee juuri siinä, osallistuuko kyseisen lajin kilpailuihin vai ei (eikä silloinkaan yleensä ottaen lasketa pikkuruisia talli- tai kerhokisoja). Tässä mennään siis helposti saivartelun puolelle, mitä varokaamme. --Niora (keskustelu) 11. maaliskuuta 2013 kello 20.12 (EET)
replies: text: :Parahin Niora, mitä mieltä olet, tulisiko FEI:n alainen kilpalaji erottaa muusta kouluratsastamisesta? Mikä ylipäätään on hyvä termi flatworkille? Sanotaanko sileätyöskentely? Puhuuko flatworkista ylipäätään muut kuin toisenkieliset valmentajat? --Pitke (keskustelu) 11. maaliskuuta 2013 kello 20.22 (EET)
replies: text: ::Jos hevosihmisiltä kysyt, niin vastaukseksi tulee aika äkkiä kärsimätön "Ratsastus on ratsastusta". Esteratsastajat puhuvat meillä sileällä työskentelemisestä erotuksena hyppäämisestä, muuten termiä ei minun käsittääkseni niin kauheasti käytetä. Kyllä suomeksi "koulun meneminen" on ihan tavallinen nimitys sille että ratsastetaan kentällä eurooppalaistyyppisin varustein hyppäämättä esteitä - sikäli kun "ratsastamisesta" ollenkaan tarkennetaan. Artikkeli on minusta ihan riittävän tarkka siihen nähden miten tarkkaa käytetty terminologia on ylipäätään.

text: ::(Vaikkapa englanninkieliseen terminologiaan on meillä sekin ero, että hevosta käytännössä koulutetaan vain silloin kun se on suunnilleen peruskoulutettavana eli sille opetetaan uusia asioita. Myöhemmissä vaiheissa englanninkielisen schoolingin vastine meillä on lähinnä työskenteleminen tai valmennus.) --Niora (keskustelu) 12. maaliskuuta 2013 kello 10.09 (EET)
replies: text: :::Olenko siis ymmärtänyt oikein, että ratsutus viittaa nimenomaan ratsastuksen alkeiden opettamista hevoselle (nuorelle tai uudelleenkoulutettavalle esim. ravurille), ja kaikki kääntymisestä, pysähtymisestä, ja eri askellajeista ylöspäin on siis valmennusta? --Pitke (keskustelu) 12. maaliskuuta 2013 kello 15.07 (EET)
replies: text: ::::Ei tässä mitään tarkkaa käytäntöä ole, mutta meillä "kouluttaminen" viittaa tosiaan aika eksklusiivisesti siihen että hevoselle opetetaan uusia asioita. Eikä silloinkaan enää edistyneiden juttujen yhteydessä (eli vaikkapa Grand Prix -liikkeitä jo paljon osaavalle kouluhevoselle) oikeastaan puhuta kouluttamisesta, vaan otetaan käyttöön vaikkapa sana opettaa tai harjoitella. Ja kun kyseessä on ennemmin jo osatun hiominen, se ei ole suomeksi kouluttamista vaikka sekin on englantia puhuvien hevosihmisten suussa schooling - meillä puhutaan tilanteesta riippuen työskentelystä, harjoittelusta, asioiden hiomisesta, valmentautumisesta, treenaamisesta... Eri kielten samantyyppisten ilmaisujen käyttö ei nyt vain mene ihan päikseen. --Niora (keskustelu) 12. maaliskuuta 2013 kello 16.02 (EET)
thread_title:  Ratsastuskoulu vs kouluratsastus